Alboraia commemora el 8M sota el lema: "Per una carrera professional lliure de bretxes de gènere"
05 de març de 2025

La Regidoria d'Igualtat encapçalada per Màbel Redondo presenta la campanya del Dia Internacional de la Dona a Alboraia, el lema de la qual enguany és "Visibles: Per una carrera professional lliure de bretxes de gènere."

L'objectiu de la campanya és "visibilitzar les desigualtats que encara persisteixen en l'àmbit laboral i analitzar els factors que les provoquen", com assenyala la regidora d'Igualtat. Desigualtats que encara persisteixen en l'àmbit laboral com el sostre de cristall, que a Espanya afecta especialment a les dones: segons dades de l'Institut Nacional d'Estadística (INE), només el 28% dels llocs directius estan ocupats per dones, i la bretxa salarial ronda el 12%.

Els estudis recents destaquen que la bretxa salarial apareix quan les dones han de triar entre la maternitat o continuar amb la seua carrera laboral, persistint en àmbits específics com en sectors com els serveis i les cures, ja que les dones continuen assumint una càrrega desproporcionada en les tasques no remunerades.

La programació inclou activitats culturals, formatives i reivindicatives, incidint especialment enguany en les desigualtats laborals.

Visibles: Per una carrera professional lliure de bretxes de gènere

El dijous 6 de març arrancarà la programació amb una ponència titulada "Bretxa de gènere: Sostre de cristall en l'àmbit jurídic", a càrrec de les expertes Dra. Carolina del Carmen Castillo Martínez i Dra. Juana Gil Ruiz.

El divendres 7 de març, vespra del Dia Internacional de la Dona, les activitats començaran a les 11.30 hores en la plaça de la Constitució d'Alboraia, amb activitats al costat dels centres educatius del municipi, actuació musical de Águeda Segrelles Osoro i la lectura del manifest institucional. A la vesprada, a les 18.00 hores, la Biblioteca acollirà un contacontes a càrrec de Marta Pellicer, dirigit a tots els públics. Per a tancar el dia, l'obra Cremen Produccions representarà l'obra "Maleïdes Dames"en el Teatre l'Agrícola, a les 20.00 hores.

El 8 de març a les 16.00 hores en la plaça de la Constitució, Afrolatidos i l'Associació Feminista Dons d'Alboraia han convocat un acte festiu i reivindicatiu per a preparar la manifestació que es realitzarà a València.

El diumenge 9 de març, a les 19.00 hores, en el Teatre L'Agrícola es projectarà la pel·lícula "Casa en flames", seguida d'un col·loqui.

El divendres 21 de març, a les 18.30 hores, el Centre Cívic El Portalet acollirà una revisió feminista de les dones en l'univers homèric, a càrrec d'Amparo Gasent, professora de grec. Aquesta activitat està organitzada per Dons Feministes d'Alboraia.

A més, els divendres 28 de març i 4 d'abril, s'impartirà un taller de competències digitals en el Centre Cívic Canonge Juliá. Aquest taller, gratuït amb inscripció prèvia, està dirigit a públic adult i cerca fomentar la formació en habilitats tecnològiques.

El diumenge 30 de març, a les 19.00 hores, el Teatre l'Agrícola acollirà dues representacions de l'obra "No ni ná" dirigida per Ana Cavilla i Pamela Palenciano, interpretada per Zahira Montalvo.

Finalment, el dimecres 2 d'abril es durà a terme un taller d'autocura en el Centre Cívic El Portalet, amb dos torns disponibles: de 9.30 a 13.30 hores i de 16.00 a 20.00 hores. Aquesta activitat també és gratuïta i requereix inscripció prèvia.